Väiksed tagasilöögid muidugi tulevad. Näiteks osutus üleeile hädavajalikuks täiesti eelarveväline  pesumasinaost. Minu vana Ignis nimelt läks kärssama, sõna otses mõttes. Hea, et ma polnud veel kodunt jõudnud välja minna, nagu plaanisin, nii et reageerisin haisule ja tõmbasin tulikuuma pesumasina elektrivõrgust välja. Jah. See Ignis teenis meie peret ustavalt 11 aastat, tal oligi õigupoolest juba aeg minna pesumasinate paradiisi. See, muide, oli esimene kodumasin, mille Otiga koos ostsime. Oma kooselu alguses. Nüüd oli selge, et tuleb hankida uus masin. Hankisime. Aga vana pesumasina tühjaks ammutamine oli  terve omaette saaga: ikka kopsikuga, sest kesse kärssavat masinat enam käima julgeb panna. Märg poolligunenud pesu ka sees. Huvitav oli. Uus masin viis mu pesupesu lõpuni.